Šefčík, Marek, poslanec NR SR (2023-06-22):
Juraj Šeliga má tu kartičku. Dobre, tak ďakujem pekne za slovo, už mi pustili čas, takže aj za to ďakujem. My sme ten zákon tu už v pléne Národnej rady mali a bol tam nejaký konsenzus ohľadom 1 %, hovoríme o zisku, primeraný teda zisk zdravotných poisťovní, a teraz odcitujem zo zákona, navrhnutého: Zdravotná poisťovňa môže nakladať s kladným výsledkom hospodárenia pri vykonávaní verejného zdravotného poistenia za podmienok ustanovených týmto zákonom. Po druhé, primeraný výsledok hospodárenia je súčet: a) sumy 1 % z predpísaného poistného v hrubej výške a b) sumy určenej ako výsledok plnenia kritérií kvality zdravotnej poisťovne podľa § bla, bla, bla, takto určená suma nemôže byť vyššia ako 1 % z predpísaného poistného v hrubej výške. No to, čo ste teraz počuli, je de facto navýšenie zisku na dvojnásobok. A ja sa teraz predkladateľky pýtam, či nebolo možné spraviť napríklad toto. Dať tam do toho ustanovenia a) 0,6 a čo sa týka tej kvality, vyhodnocovania kvality, dať 0,4 % a dohromady by to bolo 1 %, hej? Pýtam sa, že prečo to spravila tak, že navyšuje zisk na dvojnásobok de facto. No ale už tu bolo spomínané dnes v rozprave, že niečo za niečo. Bolo spomínané aj to, že 14. 4. 2023 pani poslankyňa podala návrh do podateľne a v ten istý čas, v ten istý deň teda jej vyšiel veľký piár článok v penťáckych novinách. No a teraz ja chcem nadviazať na to, lebo tie piár články to nie sú, to nebola jednorazová záležitosť, áno, ony sú viaceré, SaS-ka a predovšetkým momentálne HLAS, Pellegrini a HLAS, a týmto Penta futruje schránky ľuďom zadarmo. A teraz zamysleli ste sa, ľudia, nad tým, že tá Penta bude za to po voľbách niečo chcieť. Zamysleli ste sa nad tým, čo bude chcieť Penta po voľbách od SaS-ky? Zamysleli ste sa nad tým, čo bude chcieť Penta od Pellegriniho, Rašiho, Žigu, Blcháča, Ferenčáka a ďalších, Sakovej? Zamysleli ste sa nad tým, veď oni mali megalomanský snem v štýle zjazdu Komunistickej strany Československa, odkiaľ na to zobrali? Požičali si? No budú musieť vrátiť. Naškrabkali, sestra požičala? Neviem, odkiaľ na to mali? Zamysleli ste sa nad tým, že prečo vám futrujú schránky ksichtami ako Pellegrini, ďalší hlasáci, ďalší zo SaS-ky. Prosím, zamyslite sa nad tým, že Penta bude za to niečo chcieť. A tu teraz v pléne máme malú ochutnávku z toho, iba malú ochutnávku. Ja vyzývam predkladateľku toho zákona, aby to stiahla. Pretože bude tu ešte ďalej rozprava a ja nerozumiem tým poslancom, ktorí sa hotujú zahlasovať za tento zákon. Verím, že sa spamätajú a že takto nezahlasujú. Niekto zo SaS-ky tu povedal pred pár hodinami, že to, keď si dáte do gúglu Matoviča a Plus 1 deň alebo Plus 7 dní, že tiež vám vyjdú pekné piár články. No tak ja som to skúsil. Tak vám poviem aspoň niekoľko tých nadpisov, že ako píše Penta o Matovičovi, o OĽANO a ako píše o nich. No ako píše o nich, to už sme počuli. A teraz tie titulky, čo mi vybehli: „Matovič sa správa ako urazená svokra“ , „Matovič silvestroval vo vládnej vile“ , „Matovič ignoroval otázky novinárov“ , „Matovič má naďalej štátnu ochranu“ , „Matovič sa neudržal“ , to čítam iba nadpisy, alebo „Matovič o Ficovi: Čo pozitívne o ňom povedal?“ . Mi nehovorte, že toto sú pozitívne články o Igorovi Matovičovi a o OĽANO. Nie. Tam je jasná úloha na OĽANO a na Matoviča špiniť a vyzdvihovať niekoho iného. SaS-ku a HLAS. Znova opakujem, čo budú za to chcieť? My sme pred pár dňami v OĽANO obdržali informáciu, že v penťáckych novinách, v penťáckych časopisoch ani keby sme si to zaplatili, tak nebudeme tam mať reklamu pred voľbami. Kdežto im robia reklamu zadarmo a futrujú vám tým schránky. SaS vždy hovorila o tom, že sa treba inšpirovať v zahraničí, hlavne v demokratických krajinách, hlavne v európskych demokratických krajinách, hlavne na Západe. Tak sa pýtam predkladateľky zákona, kde, v ktorej krajine majú takýmto spôsobom riešený zisk zdravotných poisťovní, súkromných. Pýtam sa, v ktorej krajine. Ktorou demokratickou vyspelou krajinou sa SaS-ka v tomto prípade inšpirovala? Teraz tu sedí pani Cigániková sama zo SaS-ky. Nikto z HLAS-u tu nie je. Z tej partie je tu sama. A viete čo? Keď sme mali diskusiu predtým, lebo teraz je to už prerušená diskusia, tak tiež tu sedela sama. Boli tu dvaja, traja a počas tej diskusie ju opustili. Krúpa tu dal nejakú nezmyselnú faktickú a odišiel, aby sa jej zapáčil. A bolo to úplne od veci. Kde sú? Prečo nebojujú za ten kľúčový zákon? Je to pre nich predsa kľúčová vec. Ako to tu obhajovala na začiatku v tej úvodnej reči, vlastne potom v rozprave, aby sme na ňu mohli reagovať. A viete čo? Nikto na ňu nereagoval najskôr, ona reagovala sama a čo prvé spravila alebo jedno, jedna z prvých vecí, osobne zaútočila na Mareka Krajčího, viacnásobne. Nás ostatných, odcitujem, oslovila nás ostatných poslancov, vážení kydači hnoja. Tak to kam sme sa dostali? Vystupoval Igor Matovič a ona mu ukázala prostredník. My sme to všetci videli. Ona mu ukázala prostredník! To spravil nie tak dávno zmyslov zbavený Fico v tomto pléne. A nasledovala ho ona. Toto sa tu ale bežne nedeje. Deje sa to len u niektorých ľudí, ktorých som spomínal. Viete, viete, ako sa... (Prerušenie vystúpenia predsedajúcim.)